प्रदीप र प्रणव सेमिफाइनलमा
प्रदीप खड्का, ऋतिक राणा, अभिषेक बाँस्तोला र प्रणव खनाल नवौं सिटिजन्स बैंक खुला टेनिस प्रतियोगिताको सेमिफाइनल पुगेका छन् ।
काठमाडौँ — प्रदीप खड्का, ऋतिक राणा, अभिषेक बाँस्तोला र प्रणव खनाल नवौं सिटिजन्स बैंक खुला टेनिस प्रतियोगिताको सेमिफाइनल पुगेका छन् ।पुरुष सिंगल्सतर्फ शुक्रबार प्रदीपले प्रणव मानन्धरलाई ६–२, ६–४ ले, ऋतिकले राजवीर प्रधानलाई ६–२, ६–३ ले, अभिषेकले आर्यन गिरीलाई ६–१, ६–० ले र प्रणवले आरभसम्राट हाडालाई ७–५, ६–२ को सेटमा हराए ।भेट्रान ३५ वर्षमाथि पूर्वराष्ट्रिय च्याम्पियन जितेन्द्र परियार, सीमान्त गुरुङ, सन्तोष खत्री र कमलबहादुर भण्डारी सेमिफाइनलमा पुगेका छन् । सोही उमेर समूहको पुरुष डबल्समा जितेन्द्र र सुवर्ण धाख्वा, सीमान्त र अनिल शाही, कमल र सुमित मैनाली तथा सन्तोष र दावा सोनाम शेर्पाको जोडी सेमिफाइनल सफल रहे ।भेट्रान ५५ वर्षमाथि विमल गुरुङ, जित प्रधान, मनोज राणा, राजु श्रेष्ठ, प्रदीपबहादुर शाह, जीवन घिमिरे, बाबुकृष्ण कार्की र उत्तमकुमार लामाले क्वाटरफाइनल तय गरे । सोही उमेर समूहको डबल्समा सुवर्ण र कृष्णराज घले, मनोज राणा र विनोद कायस्थ, राजु श्रेष्ठ र इब्राहिम मुस्लिम, काजी गुरुङ र विदुर विष्ट तथा जीवन घिमिरे र सुदर्शन विष्टको जोडीले क्वाटरफाइनल यात्रा तय गरे ।